《长短句奉赠沂阳王子》
明代·王世贞

君不见沂阳子，胸中磊块无不有。鸿都十上垂白首，七尺犹沈阛阓间，片言虚落公卿口。

归来买田无负郭，抱膝哀吟动寥廓。琥珀春浮大白明，芙蓉日抱双丸跃。

沂阳子，卓荦一丈夫，何不南扫百粤北幽都。虎可咀，龙可屠，六翮欲奋青云徂。

沂阳子，咄咄勒成五千言，胡为乎长风东南来，吹上赪鲤鱼。

两角外衔垂流苏，中有三尺素，启之灿烂霞文舒。

奕者刘生致区区，道尔问讯余何如。又不见野人自蜡几两屐，日日吴山弄秋色。

沂阳子，仰面看屋梁，万岁千秋更愁寂。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。